b'\n_START_ARTICLE_\nKungshuset\n_START_PARAGRAPH_\nKungshuset, ogs\xc3\xa5 kalt Lundag\xc3\xa5rdshuset er en bygning i Lundag\xc3\xa5rd i det sentrale Lund i Sk\xc3\xa5ne.\n_START_SECTION_\nKongens hus\n_START_PARAGRAPH_\nHuset ble oppf\xc3\xb8rt i perioden 1578\xe2\x80\x9384 av kong Frederik II under overoppsyn av Diiriik Byggmester og kongens lensmann Bj\xc3\xb8rn Kaas. Her ble innrettet rom til s\xc3\xa5vel kongen som hans lensmann. I 1655 skjenket den senere Frederik III Lundag\xc3\xa5rd og Kungshuset til historikeren Vitus Bering (sj\xc3\xb8farerens grandonkel) som i 1660 solgte det til biskop Peder Winstrup. Samme \xc3\xa5r avsto Danmark Sk\xc3\xa5ne, men vendte tilbake for en kort bemerkning i 1710, hvor danskene hadde sitt hovedkvarter i Lund. Kungshuet ble da anvendt som magasin og led en del skade.\n_START_SECTION_\nUniversitet\n_START_PARAGRAPH_\nI 1688 ble bygningen inndratt til den svenske kronen, og ble kort tid etter overlatt til Lunds universitet og anvendt som dets hovedbygning frem til 1882, da det n\xc3\xa5v\xc3\xa6rende Universitetshuset sto ferdig. Universitetsbiblioteket ble dog v\xc3\xa6rende i Kungshuset frem til 1907, hvor den nye biblioteksbygningen sto klar p\xc3\xa5 Helgonav\xc3\xa4gen._NEWLINE_Huset har blant annet rommet astronomisk observatorium i t\xc3\xa5rnet, samt et anatomisk teater. P\xc3\xa5 1700-tallet var Universitetets naturalisesamlinger \xe2\x80\x93 grunnlagt av Kilian Stob\xc3\xa6us \xe2\x80\x93 i huset. Frem til juli 2014 huserte Filosofiska institutionen her._NEWLINE_Den 31. oktober 2016 m\xc3\xb8tte pave Franciskus det svenske kongeparet i Kungshuset.'